Just Visiting (cinta)

:*Iste articlo ye sobre una cinta franco-estausunidense de cine de comedia d'aventuras fantasticas estrenada en 2001; ta atros usos, se veiga *'Just Visiting***.


***Just Visiting*** (títol orichinal en [[Idioma anglés|anglés]], en [[Idioma aragonés|aragonés]] ***Nomás que de visita***, estrenada en [[Aragón]] con o títol en [[Idioma castellano|castellano]] de ***Dos colgados en Chicago***, en aragonés ***Dos penchaus en Chicago**') ye una cinta de cine de comedia d'aventuras fantasticas coproducida por o cine francés y lo cine estausunidense estrenada l'anyo 2001, dirichida por Jean-Marie Gaubert seguntes un guión adaptau por Jean-Marie Poiré, Christian Clavier y John Hughes (basau en o guión d'a cinta *[[Les visiteurs (cinta)|Les visiteurs]]*, de Jean-Marie Poiré y Christian Clavier), con una banda sonora orichinal de John Powell, una dirección de fotografía de Ueli Steiger, una producción cinematografica de Patrice Ledoux y Ricardo Mestres ta las productoras Gaumont y Hughes Entertainment y un elenco d'actors d'o cual en fan parte, entre d'atros, Jean Reno, Christina Applegate, Christian Clavier, Matthew Ross, Tara Reid, Bridgette Wilson-Sampras, John Aylward, George Plimpton, Malcolm McDowell, Sarah Badel, Doug Barron, Richard Bremmer, Lorenzo Clemons, Oliver Ford Davies, Robert Glenister, Danny Goldring, Darryl Henriques, Michelle Hurst, Alexis Loret, Molly Price y Carl Wright.

A cinta ye concebida como un "remake" de *[[Les visiteurs (cinta)|Les visiteurs]]* (1993 Jean-Marie Poiré) adaptada a lo publico estausunidense, y conta cómo en o Reino d'Anglaterra mientres o sieglo XII lo conte francés Thibault Malefète plega enta a cort ta casar.se con Rosalinda, la filla d'o rei Henrique. O conte de Warwick deseya estar él qui se case con Rosalinda, y contracta con una bruixa que li elabore una potalla destinada a Rosalinda ta que en beber-la tienga alucinacions y veiga como un monstruo a Thibault. Pero qui bebe la medecinota ye Thibault, qui en bel meyo de l'alucinación que li provoca mata a Rosalinda. Engarcholau y condenau a uerte, demana aduya a lo suyo criau André Le Paté, qui busca a un mago anglés que li prepara una potalla ta fer-lo tornar en o pasau en un momento anterior a la muerte de Rosalinda. Tanimientres, en beber a poción Thibault y lo suyo criau, se veyen trasladaus a lo futuro, concretament a 2001, a la mesma cambra d'o castiello, que en ixe momento se troba en un museu en Chicago en os Estaus Unius. Se troban asinas en un puesto desconoixiu, pero casualment la conservadora d'o museu a on han amaneixiu ye Julia, una descendient d'os Malefète y, amas, que ye exactament identica fisicament a Rosalinda. Thibault prencipia la busca d'un mago, a la vegada que aduya a la suya descendient a veyer cómo ye en realidat o suyo novio Hunter Cassidy, qui nomás ye intresau que en as propiedaz d'os Malefète en Europa y que Julia ha recibiu en herencio a la muerte d'o suyo primo. Bien luego plega tamién en o mesmo museu un atro viachero d'o tiempo, lo mago anglés, qui los sigue ta reparar a suya error.

A cinta s'ambienta en o sieglo XII en Anglaterra en o Reino Uniu y en 2001 en Chicago y Las Vegas, y las suyas escenas se filmoron en o castiello de Rhaglan en Rhaglan (Sir Fynwy, Galas), en o castiello de Corfe (Corfe Castle, Dorset), en o castiello de Berkeley (Berkeley) y atros puestos de Gloucestershire, en o palacio de Blenheim (Woodstock, Oxfordshire) y en West Wycombe (Buckinghamshire) en o Reino Uniu y en Chicago (Illinois y Las Vegas y Overton (Nevada) en os Estaus Unius), amás d'en os Shepperton Studios en Shepperton (Surrey), tamién en o Reino Uniu.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Just Visiting'' en Internet Movie Database.
*  ''Just Visiting'' en Box Office Mojo.
*  ''Just Visiting'' en Rotten Tomatoes.